คาดบาทสัปดาห์หน้ากรอบ 29.75-30.10
ศูนย์กสิกรไทยคาดเงินบาทสัปดาห์หน้ากรอบ29.75-30.10จับตาข้อมูลเงินเฟ้อเดือน เม.ย. สถานการณ์การเมืองไทย
30 เม.ย. 2554

ศูนย์กสิกรไทยคาดเงินบาทสัปดาห์หน้ากรอบ29.75-30.10จับตาข้อมูลเงินเฟ้อเดือน เม.ย. สถานการณ์การเมืองไทย
บริษัท ศูนย์วิจัยกสิกรไทย จำกัด คาดแนวโน้มสัปดาห์หน้า (2-6 พ.ค.54) เงินบาทอาจเคลื่อนไหวในกรอบ 29.75-30.10 บาทต่อดอลลาร์ฯ โดยคงต้องจับตาข้อมูลเงินเฟ้อเดือนเม.ย. และสถานการณ์การเมืองไทย สัญญาณการเข้าดูแลเสถียรภาพเงินบาทของธปท. ทิศทางการลงทุนในสินทรัพย์เสี่ยงของตลาดการเงินทั่วโลกที่อาจส่งผลหนุนสินทรัพย์และสกุลเงินในเอเชีย และกระแสการคาดการณ์เกี่ยวกับการปรับขึ้นอัตราดอกเบี้ยของจีน
ขณะที่ข้อมูลเศรษฐกิจที่สำคัญของสหรัฐฯ ประกอบด้วย ดัชนี ISM ภาคการผลิตและภาคบริการ ตัวเลขตลาดแรงงานเดือนเม.ย. ยอดสั่งซื้อของโรงงาน รายจ่ายด้านการก่อสร้างเดือนมี.ค.และจำนวนผู้ขอรับสวัสดิการว่างงานรายสัปดาห์